CELEX: 22003D0079
Language: el
Date: 2003-06-20 00:00:00
Title: Απόφαση της Μεικτής Επιτροπής του ΕΟX αριθ. 79/2003 της 20ής Ιουνίου 2003 για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας για τον ΕΟΧ

Avis juridique important

|

22003D0079

Απόφαση της Μεικτής Επιτροπής του ΕΟX αριθ. 79/2003 της 20ής Ιουνίου 2003 για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας για τον ΕΟΧ  

Επίσημη Εφημερίδα αριθ. L 257 της 09/10/2003 σ. 0029 - 0030

Απόφαση της Μεικτής Επιτροπής του ΕΟXαριθ. 79/2003της 20ής Ιουνίου 2003για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XI της συμφωνίας τροποποιήθηκε από την απόφαση αριθ. 168/2002 της Μεικτής Επιτροπής του ΕΟΧ της 6ης Δεκεμβρίου 2002(1).(2) Η απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, όσον αφορά ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος)(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Τα ακόλουθα σημεία παρεμβάλλονται μετά το σημείο 15ζ [κανονισμός (ΕΚ) αριθ. 2887/2000 του Ευρωπαϊκού Κοινοβουλίου και του Συμβουλίου] στο παράρτημα ΧΙ της συμφωνίας:"5ι. 32002 D 0676: Απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, όσον αφορά ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (ΕΕ L 108 της 24.4.2002, σ. 1).Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:Στο άρθρο 6 προστίθενται οι ακόλουθες παράγραφοι:'4. Με την επιφύλαξη των παραγράφων 5 και 6, οι παράγραφοι 1 έως 4 δεν ισχύουν για τα κράτη ΕΖΕΣ.5. Όσον αφορά τα κράτη ΕΖΕΣ, αναλαμβάνουν τα καθήκοντα της Επιτροπής που αναφέρονται στην παράγραφο 1 και ενημερώνουν τη μόνιμη επιτροπή σχετικά με δυσκολίες που δημιουργούνται de jure ή de facto, από τρίτες χώρες ή από διεθνείς οργανώσεις για την εφαρμογή της απόφασης, η οποία συντάσσει σχετική έκθεση.6. Το εν λόγω άρθρο συντάσσεται με την επιφύλαξη της τήρησης των δικαιωμάτων και των υποχρεώσεων των χωρών ΕΖΕΣ σύμφωνα με συναφείς διεθνείς συμφωνίες.'."Άρθρο 2Τα κείμενα της απόφασης αριθ. 676/2002/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση τίθεται σε ισχύ στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 20 Ιουνίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 38 της 13.2.2003, σ. 30.(2) ΕΕ L 108 της 24.4.2002, σ. 1.(3) Έχουν αναφερθεί συνταγματικές απαιτήσεις.